b'\n_START_ARTICLE_\nJukkasj\xc3\xa4rven kirkko\n_START_SECTION_\nSis\xc3\xa4tilat\n_START_PARAGRAPH_\nKirkon urut on tehnyt ruotsalainen Gr\xc3\xb6nlunds Orgelbyggeri Luulajasta ja ne ovat vuodelta 1997. Uruissa on k\xc3\xa4ytetty visakoivua, poronsarvea ja raakaparkittua nahkaa. Rekisteritappien koristeaiheet ovat saamelaisesta mytologiasta._NEWLINE_Alttaritaulu on ruotsalaisen kuvanveist\xc3\xa4j\xc3\xa4n ja taidemaalarin Bror Hjorthin tiikkinen, kirkasv\xc3\xa4rinen korkokuva. Keskeisen Kristushahmon lis\xc3\xa4ksi alttaritaulussa on jylh\xc3\xa4\xc3\xa4n tunturimaisemaan sijoitettu Jukkasj\xc3\xa4rven kirkko sek\xc3\xa4 ihmishahmoina muun muassa saamelaisia sek\xc3\xa4 Lars Levi Laestadius. Triptyykki on vuodelta 1958 ja sen lahjoitti kirkon 350-vuotisjuhliin Luossavaara-Kiirunavaara Aktiebolag.'